আমি বাঙালি, কারণ আমার বাপ-দাদারা ছিলেন বাঙালি। এ হিসেবে বলতে বাঙালি হওয়ার সৌভাগ্যটা আমি মৌরসি সূত্রে পেয়েছি। জন্মের পর থেকে আমরা আমাদের মায়ের মুখে যে ভাষা শুনে আসছি, সেটাই আমাদের মাতৃভাষা। বাংলা আমাদের মাতৃভাষা। আমরা নিজের মায়ের মতো করেই মাতৃভাষাকে অনেক ভালবাসি, অনেক শ্রদ্ধা ও ভক্তি করি। মাতৃভাষার জন্য একমাত্র বাংলা মায়ের সাহসি ছেলেরাই লড়াই করেছেন, বুকের তাজা রক্ত ঢেলে দিয়ে অনন্য এক দৃষ্টান্ত স্থাপন করেছেন। বাঙ্গালিসমাজে বাংলা ভাষার অবস্থান নিয়ে বলতে গেলে বাঙ্গালি মুসলমানের আত্ম-অম্বেষায় যে ভাষা চেতনার উন্মেষ ঘটেছিল, তার সূত্র ধরেই বিভাগোত্তর পূর্ববাংলার রাজধানী ঢাকাতে ১৯৪৭ সালের নভেম্বর-ডিসেম্বর মাসে ভাষা আন্দোলন শুরু হয়। ১৯৪৮ সালের মার্চ মাসে এ নিয়ে আন্দোলন হয় কচ্ছপ গতিতে এবং ১৯৫২ সনের একুশে ফেব্র“য়ারিতে তা বিরাট আকার ধারণ করে (৮-ই ফাল্গুন, ১৩৫৯)। সারা বিশ্বের বিভিন্ন দেশ থেকে মাতৃভাষাকে বিশেষভাবে সম্মান জানানোর জন্য একটি দিবস রয়েছে। বাঙালির সে দিনটি হলো ২১ ফেব্র“য়ারি আর সে কাক্সিক্ষত ভাষা হলো বাংলা। ভাষা আন্দোলনে যাঁরা শহীদ হয়েছেন তাঁদেরকে আমরা ভাষাসৈনিক বলি। ভাষা শহীদদের নিয়ে আমাদের একটি গান আছে “আমার ভাইয়ের রক্তে রাঙ্গানো একুশে ফেব্র“য়ারি আমি কি ভুলিতে পারি?”। জনসংখ্যার দিক দিয়ে আমাদের বাংলা ভাষা পৃথিবীর পঞ্চম ও বৃহত্তম ভাষা । ১৯৫২ সনের ভাষা আন্দোলনের মধ্যদিয়ে রাষ্ট্রভাষা হিসেবে স্বীকৃতি পেয়েছে আমাদের মাতৃভাষা বাংলা। বর্তমানে বাংলাদেশ-পঁশ্চিমবঙ্গসহ প্রায় ২৫ কোটিরও বেশি মানুষের মাতৃভাষা বাংলা। বাঙালির মাতৃভাষার এই আত্মত্যাগের ঘটনা বিশ্ববাসীর কাছে স্মরণীয় করে রাখার জন্য ১৯৯৯ সনের সেপ্টেম্বর মাসে জাতিসংঘ ২১ শে ফেব্র“য়ারিকে আন্তর্জাতিক মাতৃভাষা দিবস হিসেবে স্বীকৃতি দিয়েছে। এই প্রস্তাবের ভিত্তিকেই প্যারিসে ১৯৯৯ সনের ১৭ নভেম্বর ইউনেস্কোর ৩০তম অধিবেশনে ভাষার জন্য এই বিরাট আত্মত্যাগের ঘটনাকে আন্তর্জাতিকভাবে স্বীকৃতি দেয়া হয়। এরপর থেকেই বিশ্বের ১৮৮টি দেশ ২১শে ফেব্র“য়ারিকে মাতৃভাষা দিবস হিসেবে পালন করে থাকে। আজও আমাদের এই অর্জন বিশেষ সম্মানের সাথে পালিত হয়ে আসছে।